laion/Wikipedia-Exotic huggingface dataset:
מרקו פרידל

מרקו פרידל (בגרמנית: Marco Friedl; נולד ב-16 במרץ 1998) הוא כדורגלן אוסטרי, המשחק בעמדת המגן השמאלי בוורדר ברמן ובנבחרת אוסטריה. פרידל התחיל את הקרירה שלו בקבוצת הילדים של קירכביכל וכאשר היה בן 9 הצטרף לקופסטיין. בשנת 2008, הצטרף לאקדמיה של באיירן מינכן. בנובמבר 2015, פרידל הצטרף לקבוצת המילואים של המועדון. ב-14 במרץ 2017, פרידל חתם על חוזה לארבע וחצי שנים בקבוצה הבוגרת. ב-22 בנובמבר 2017, פרידל ערך את הופעת הבכורה שלו בניצחון 2–1 נגד אנדרלכט במסגרת שלב הבתים של ליגת האלופות. כעבור שלושה ימים, פרידל ערך את הופעת הבכורה שלו בקבוצה הראשונה בהפסד 1–2 לבורוסיה מנשנגלדבך. ב-25 בינואר 2018, פרידל הושאל לוורדר ברמן לשנה וחצי. במאי 2019, חתם על חוזה בקבוצה תמורת כ-3 מיליון אירו. פרידל כבש את שער הבונדסליגה בתיקו 2-2 נגד בורוסיה דורטמונד. בצעירותו, פרידל בכל הנבחרות הצעירות של אוסטריה. ב-7 באוקטובר 2020, פרידל ערך את הופעת הבכורה שלו בנבחרת הבוגרת, נגד יוון. באיירן מינכן הסופר קאפ הגרמני: 2017 מדיה וקבצים בנושא מרקו פרידל בוויקישיתוף מרקו פרידל, באתר Transfermarkt מרקו פרידל, באתר Fussballdaten.de (בגרמנית) מרקו פרידל, באתר Soccerway מרקו פרידל, באתר WorldFootball.net מרקו פרידל, באתר National Football Teams מרקו פרידל, באתר FootballDatabase.eu מרקו פרידל, באתר ESPN
ז'רויאן

ז'רויאן (בהונגרית: Zsarolyán) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול הרומני. בדומה ליישובים רבים באירופה, גם אוכלוסיית ז'רויאן קטנה בעשרות השנים האחרונות, מ-391 תושבים בשנת 1990 עד 384 תושבים בשנת 2020. הכפר ואזורו מיושבים לסירוגין מאז המאה ה-12 יהודים חיו בז'רויאן בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה. מדיה וקבצים בנושא ז'רויאן בוויקישיתוף נתוני הכפר באתר הלמ"ס ההונגרי תיעוד יהודי ז'רויאן שנרצחו בשואה מפקדי האוכלוסין של יהודי הונגריה, 1993
חולם כמו יוסף

חולם כמו יוסף הוא סינגל של הזמר-יוצר הישראלי חנן בן ארי, אשר יצא לאור ב-10 במאי 2021. השיר נכתב על ידי בן ארי, יחד עם אחיו נריה, והופק על ידי תומר בירן. לדברי בן ארי, השיר "מוקדש לכל החולמים וגם לאלה שלא מעזים לחלום". בכיכר השבת נכתב כי השיר "מוקדש לגיבורי התנ"ך ולהשראה שבן ארי שואב מהם בחיי היומיום שלו". בתחילת השיר, מופיעה דגימה מתוך נעימת התוכנית פסוקו של יום, בהלחנתו של צבי בן-פורת. הווידאו קליפ של השיר יצא בסמוך לצאתו של הסינגל, ואותו צילם בן ארי בשוט אחד באמצעות אייפון, תוך סלפי של בן ארי מסתובב בתל אביב. הקליפ בוים על ידי איתן כהן ואלון זייפרט. במצעד השבועי של מדיה פורסט, הגיע השיר לראשונה למקום השני, עם 141 השמעות סך הכל בתחנות הרדיו בישראל. שבועיים לאחר מכן, הגיע בשיאו למקום הראשון, עם 236 השמעות. גרסת מופע של השיר נכללה באלבומו של בן ארי Live 2022. באוגוסט 2023 יצאה גרסה של השיר בביצוע להקת הרבנות הצבאית. בן ארי ביצע את השיר במצעד הפזמונים העברי השנתי של גלגלצ בגרסה איטית. מידע על היצירה "חולם כמו יוסף" באתר מיוזיק בריינז סרטון השיר "חולם כמו יוסף" באתר יוטיוב מילות השיר "חולם כמו יוסף" באתר שירונט לדף השיר באתר הספרייה הלאומית ספי קרופסקי, שנת המועבט: מצעד 40 שירי הפופ הכי טובים שיצאו בתשפ"א, באתר טיים אאוט, ‏5 בספטמבר 2021 מערכת mako מוזיקה, ‏חזר לבמות וללהיטים: חנן בן ארי משחרר את "חולם כמו יוסף", באתר ‏מאקו‏, 10 במאי 2021 נתנאל לייפר, ‏במה בועט הפעם בן ארי? / ביקורת סינגלים, באתר כיכר השבת, 18 במאי 2021 להיט על התנ"ך? חנן בן ארי חולם כמו יוסף, באתר ערוץ 20 קרדיטים לבימוי וצילום באייפון על פי הקרדיטים בסוף הסרטון. המצעד השבועי, שבוע 20, 2021, באתר מדיה פורסט ישראל המצעד השבועי, שבוע 22, 2021, באתר מדיה פורסט ישראל חולם כמו יוסף - להקת הרבנות הצבאית, בביצוע להקת הרבנות הצבאית, וידאו קליפ באתר יוטיוב (אורך: 4:01), 16 באוגוסט 2023 חנן בן ארי - חולם כמו יוסף (מתוך המצעד הישראלי השנתי תשפ"א), סרטון בערוץ "גלגלצ, הערוץ הרשמי", באתר יוטיוב (אורך: 03:35)
אטילה סאלאי

אטילה סאלאי (בהונגרית: Attila Szalai; נולד ב-20 בינואר 1998) הוא כדורגלן הונגרי, המשחק בעמדת הבלם בהופנהיים ובנבחרת הונגריה. סאלאי, התחיל את הקריירה שלו בקבוצת הנערים של ואשאש ובגיל 14 הצטרף לזו של ראפיד וינה. ב-11 במאי 2016, סאלאי ערך את הופעת הבכורה שלו בקבוצה הבוגרת במשחק הליגה נגד ריינדורף אלטאך. ב-21 ביולי 2017, סאלאי חתם במזקבשדי מליגת העל ההונגרית, במדיה שיחק שנתיים. בקיץ 2019, סאלאי חתם באפולון לימסול מליגת העל הקפריסאית. ב-17 בינואר 2021, סאלאי חתם לארבע וחצי שנים בפנרבחצ'ה מליגת העל הטורקית. כעבור 8 ימים, סאלאי ערך את הופעת הבכורה שלו בקבוצה בניצחון 0–3 נגד קייסריספור. ב-8 במרץ, סאלאי הבקיע את שער הבכורה שלו בקבוצה בניצחון 0–3 נגד קוניאספור. ב-24 ביולי 2023 סאלאי חתם בהופנהיים מהבונדסליגה. לאחר שערך 4 הופעות בלבד בחצי העונה הראשון של 2023/24, ב-21 בינואר 2024 הושאל לפרייבורג עד לתום עונת 2023/24. גם השאלה זו לא צלחה, וסאלאי ערך שלוש הופעות בלבד במדי פרייבורג. בתום תקופת ההשאלה, חזר סאלאי להופנהיים. ב-15 בנובמבר 2019, סאלאי ערך את הופעת הבכורה שלו בנבחרת הונגריה במשחק ידידות נגד אורוגוואי. סאלאי, נכלל בסגל הנבחרת ליורו 2020 ויורו 2024. מדיה וקבצים בנושא אטילה סאלאי בוויקישיתוף אטילה סאלאי, ברשת החברתית אינסטגרם אטילה סאלאי, באתר Transfermarkt אטילה סאלאי, באתר Soccerway אטילה סאלאי, באתר WorldFootball.net אטילה סאלאי, באתר National Football Teams אטילה סאלאי, באתר FootballDatabase.eu "Attila Szalai joins SC Freiburg on loan". SC Freiburg. 21 בינואר 2024. נבדק ב-21 בינואר 2024. {{cite news}}: (עזרה)
Ninety One

ניינטי וואן (באנגלית: Ninety One) היא חברה דרום אפריקאית, המספקת שירותי אשראי, השקעות וניהול נכסים. נכון לשנת 2020 מעסיקה החברה כ-700 עובדים ונסחרת בבורסה לניירות ערך בלונדון תחת השם N91 ובבורסה של יוהנסבורג תחת השם NY1. מטה החברה הראשי נמצא בעיר לונדון, בריטניה ומטה נוסף בקייפטאון, דרום אפריקה. ניינטי וואן הוקמה בשנת 1991 ביוהנסבורג תחת השם Investec Management Asset Management וסיפקה שירותי ניהול נכסים. בשנת 2020, מותגה מחדש ושינתה את שמה ל-Ninety One כאזכור לשנה בה נוסדה החברה. בחודש מרץ 2020, פורק המיזוג עם בנק Investec ונקבע כי 10 אחוזים ממניות החברה יוצעו לציבור ו-25 אחוזים יישארו בידי הבנק. מדיה וקבצים בנושא Ninety One בוויקישיתוף אתר האינטרנט הרשמי של Ninety One (באנגלית) מניית Ninety One: דוח רווח והפסד, באתר Investing.com Ninety One, באתר הבורסה לניירות ערך בלונדון מידע עסקי על חברת Ninety One באתרים Yahoo! Finance, MarketWatch (באנגלית), גוגל פיננסים Ninety One, באתר Crunchbase (באנגלית) Heatmap - FTSE 250 FTSE constituents | London Stock Exchange, www.londonstockexchange.com Update: Investec AM rebrand Ninety One to list on LSE, //www.investmentweek.co.uk/, ‏2019-11-19 (באנגלית) Who we are | Ninety One, ninetyone.com Investec withdraws 10% share offer in Ninety One due to market conditions, //www.investmentweek.co.uk/, ‏2020-03-13 (באנגלית)
תחנת ויסטבוצ'נאיה

תחנת דלובוי צנטר (ברוסית: Деловой центр, מ-3 ביוני 2008 עד 31 במרץ 2024 - ויסטבוצ'נאיה) היא תחנת הרכבת התחתית של מוסקבה בקו פיליובסקאיה. התחנה קשורה במעבר עם "תחנת דלובוי צנטר" של קו סולנצבסקאיה, ותחנת "דלובוי צנטר" של קו הטבעת הגדול. תחנת ויסטבוצ'נאיה נפתחה ב-15 בספטמבר 2005, והיא קרויה על שם מרכז אקספו הנמצא ליד. התחנה נפתחה תחת השם "דלובוי צנטר" בגלל קירבה למוסקבה סיטי, ו ב-3 ביוני החליפה את שמה ל"ויסטבוצ'נאיה". מדיה וקבצים בנושא תחנת ויסטבוצ'נאיה בוויקישיתוף https://um.mos.ru/houses/stantsiya-metro-vystavochnaya/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
דניס ואוורו

דניס ואוורו (בסלובקית: Denis Vavro; נולד ב-10 באפריל 1996) הוא כדורגלן סלובקי, המשחק בעמדת הבלם בוולפסבורג ובנבחרת סלובקיה. ואוורו התחיל את הקריירה שלו במחלקת הנוער של ז'ילינה. ב-20 באפריל 2013, ואוורו ערך את הופעת הבכורה שלו בקבוצה הבוגרת במשחק הליגה נגד א.ס. טרנצ'ין. ב-26 באוגוסט 2017, ואוורו חתם לחמש שנים בפ.צ. קופנהגן מליגת העל הדנית. ב-4 ביולי 2019, ואוורו חתם בלאציו מהסרייה א' תמורת 10 מיליון אירו. ב-1 בפברואר 2021, ואוורו הושאל לווסקה מליגת העל הספרדית. ואוורו ירד ליגה עם וסקה בעונת 2020/21, וחזר ללאציו. את עונת 2021/22 החל ואוורו בלאציו, אך במחצית העונה, לאחר שמיעט מאוד לשחק בלאציו, חתם בפ.צ. קופנהגן בהשאלה לשנה, עם אופציה לרכישה. בתום עונת 2021/22, בה זכה ואוורו באליפות., נרכש ואוורו מלאציו על ידי קופנהגן, וחתם על חוזה לארבע שנים. בעונת 2022/23 זכה ואוורו עם קופנהגן באליפות נוספת ובגביע הדני, ובעונת 2023/24 סיים עם הקבוצה במקום השלישי בליגת העל הדנית. בעונת 2024/25 הושאל ואוורו לוולפסבורג מהבונדסליגה. ב-8 בינואר 2017, ואוורו ערך את הופעת הבכורה שלו בנבחרת סלובקיה, בהפסד 3-1 לאוגנדה, בו גם כבש את שער הבכורה שלו בנבחרת. ואוורו נכלל בסגל הנבחרת הסלובקית ליורו 2020 ויורו 2024. ז'ילינה ליגת העל הסלובקית: 2016/2017 פ.צ. קופנהגן ליגת העל הדנית: 2018/2019, 2021/2022, 2022/2023 הגביע הדני: 2022/23 אישיים כדורגלן השנה בליגת העל הסלובקית: 2017 מדיה וקבצים בנושא דניס ואוורו בוויקישיתוף דניס ואוורו, ברשת החברתית אינסטגרם דניס ואוורו, באתר Transfermarkt דניס ואוורו, באתר Soccerway דניס ואוורו, באתר WorldFootball.net דניס ואוורו, באתר National Football Teams דניס ואוורו, באתר FootballDatabase.eu UEFA.com, Slovakia | Squad | UEFA EURO 2024, UEFA.com (באנגלית)
יאקוב מודר

יאקוב מודר (בפולנית: Jakub Moder; נולד ב-7 באפריל 1999) הוא כדורגלן פולני, המשחק בעמדת הקשר בברייטון אנד הוב אלביון. מודר, התחיל את הקריירה שלו בקבוצת הילדים של פורטונה ויילן ובגיל 12 הצטרף לקבוצת הנערים של ורטה פוזנן. אחרי 3 שנים בוורטה, מודר הצטרף לאקדמיה של לך פוזנן. ב-2 באפריל 2018, מודר ערך את הופעת הבכורה שלו בקבוצה הבוגרת בניצחון 1-3 נגד ויסלה קרקוב. בעונת 2018/2019, מודר הושאל לאודרה אופולה מהליגה הפולנית השנייה. בסיום העונה, מודר חזר לפוזנן וחתם לארבע שנים במועדון. ב-8 בפברואר 2020, מודר הבקיע את שער הבכורה שלו בקבוצה בניצחון 0-3 נגד רקוב צ'סטוצ'ובה. ב-6 באוקטובר 2020, מודר חתם בברייטון אנד הוב אלביון מהפרמייר ליג, תמורת 6 מיליון פאונד והושאל לפוזנן עד לסיום השנה הקלנדרית. ב-4 בספטמבר 2020, מודר ערך את הופעת הבכורה שלו בנבחרת פולין בהפסד 1-0 להולנד במסגרת ליגת האומות. ב-11 בנובמבר 2020, מודר הבקיע את שער הבכורה שלו בנבחרת בניצחון 0-2 נגד אוקראינה. מודר, נכלל בסגל הנבחרת לקראת יורו 2020. אישיים הכדורגלן העונה הפולני בליגת העל הפולנית: 2020 תגלית השנה בפולין: 2020 מדיה וקבצים בנושא יאקוב מודר בוויקישיתוף יאקוב מודר, ברשת החברתית אינסטגרם יאקוב מודר, באתר Transfermarkt יאקוב מודר, באתר Soccerway יאקוב מודר, באתר BDFutbol יאקוב מודר, באתר WorldFootball.net יאקוב מודר, באתר National Football Teams יאקוב מודר, באתר FootballDatabase.eu יאקוב מודר, באתר ESPN
מרצדס-בנץ X-קלאס

מרצדס-בנץ X-קלאס (באנגלית: Mercedes-Benz X-Class) היא מכונית קומפקטית במרכב טנדר בעלת חמישה מקומות, שיוצרה על ידי מרצדס-בנץ בין השנים 2017―2020. היא הוצגה ביולי 2017. באוקטובר 2016 הציגה מרצדס את דגם הקונספט המקדים. הייצור של ה-X-קלאס נמשך במשך שנתיים מלאות, תוכננו גם גרסה עם תא מטען גדול יותר וגם גרסה עם מנוע V8, אך בסופו של דבר עקב מכירות נמוכות הופסק הייצור במאי 2020, כשבשנת 2018 השנה המלאה הראשונה שלה נמכרו רק 16,700 יחידות ובשנת 2019 נמכרו רק 15,300 יחידות. אף על פי שזהו רכב עבודה, חזית הדגם בעיצוב כמו של רכבי הפנאי של מרצדס. מרצדס מציע את ה-X-קלאס בשלוש רמות גימור, PURE - מיועדת לעבודה נטו, PROGRESSIVE - ללקוחות שלא רוצים לוותר עם הנוחות והיוקרה אך רוצים רכב עבודה, POWER - גרסה בצבע לבן. בהתאם לכל רמות גימור בפנים המכונית יש מסך מגע המציג את המולטימדיה בקוטר 8.4 אינץ'. ה-X-קלאס כוללת שלושה מנועי דיזל ומנוע בנזין אחד. מנוע הבנזין בנפח 2.0 ליטר טורבו המספק כ-166 כ"ס ב-6,000 סל"ד, מנועי הדיזל בנפחי 2.0 ליטר טורבו המספקים 163 או 190 או 258 כ"ס. תיבת הילוכים אוטומטית בעלת שבעה הילוכים או תיבת הילוכים ידנית בעלת שישה הילוכים. דגם הקונספט מבט קדמי מבט אחורי אתר האינטרנט הרשמי של מרצדס-בנץ X-קלאס מדיה וקבצים בנושא מרצדס-בנץ X-קלאס בוויקישיתוף טנדר עם כוכב: מרצדס X קלאס נחשף, באתר קארטיוב, ‏18 ביולי 2017 מרצדס X קלאס – הטנדר הראשון של מרצדס נחשף, באתר קארטיוב, ‏26 באוקטובר 2016 Mercedes X-Class Pickup Spied In The Snow With Larger Cargo Bed, באתר מוטור 1, ‏14 במרץ 2018 Mercedes X-Class With V8 Power Officially Under Consideration, באתר מוטור 1, ‏28 בינואר 2018 רשמי: ייצור מרצדס X-קלאס יסתיים במאי, באתר מוטור 1, ‏31 בינואר 2020 בוריס רוזנר, מרצדס X קלאס - טנדר למתפנקים, באתר פורטל הרכב גיר, ‏19 ביולי 2017
פטר אויווארי

פטר אויווארי (במקור עד 1913 פנחס לייב גרוסמן, בהונגרית: Újvári Péter; טולצ'ווה, 24 באפריל 1869 – בודפשט, 16 בינואר 1931) היה עיתונאי, וסופר יהודי-הונגרי. אביהם של עיתונאים אימרה אויווארי ולאסלו אויווארי והעורכת מגדה אויווארי. פטר אויווארי נולד במשפחה יהודית בצפון מזרח הונגריה כבנם של הרב האורתודוקסי וילמוש גרוסמן, ושל שרולטה אטינגר. הוא למד בישיבות שוראני, ואץ ומישקולץ. משנת 1889 עבד בעיתון "סגדי היראדו" (Szegedi Híradó), מאוחר יותר הפך לסגן עורך העיתון, ואז הפך לעובד ב"סגד והאזור" כעורך הראשי. בשנת 1901 הקים בסגד מגזין ספרותי בשם "מדיאר סו" (שפירושו "מילה הונגרית"-Magyar Szó). בשנת 1906 היה ממייסדי "הארגון הלאומי לעיתונאים הונגרים". משנת 1907 עבד בבודפשט ב"עיתון ההונגרי" (Magyar Hírlap), ומאוחר יותר כעורך "בודפשט". בשנת 1915 נבחר למזכיר "איגוד העיתונים בבודפשט". בשנת 1919 הוא השיק שבועון עם תמונות בשם "שבת". משנת 1920 היה העורך של "מזרח חדש" (Új Kelet) בקלוז'. בשנת 1923 עבר לסלובקיה וערך שם עיתונים שונים. משנת 1926 הפך לעורך הראשי ולחבר הצוות הבכיר של ה"הבנה הלאומית" בבודפשט. אחרי מלחמת העולם הראשונה כתב, בין היתר, גם נגד האנטישמיות. הרומנים והסיפורים הקצרים שלו הם בעיקרם בנושאים יהודים. הוא היה העורך הראשי של הלקסיקון יהודי הונגרי. מותו נגרם מכיב קיבה. ליד המנורה (רומן, בודפשט, 1908) הנוצרי החדש (רומן. בודפשט, 1909) אלים של אש (רומן, בודפשט, 1910-1911. החל להתפרסם בגיליון חג המולד בשנת 1910 של היומון הפוליטי "בודפשט"). המקדש של עשתורת (רומן, בודפשט, 1918) בגדה השנייה (רומן, בודפשט, 1920) הדליה של עץ הארז (רומן נוער, בודפשט, 1921) שלושת חייו של האיש אדם (רומן, בודפשט, 1922) לקסיקון ביוגרפי הונגרי. עורכת ראשית אגנש קניירש. 1969 יוז'ף סיניאי: חייהם ויצירותיהם של סופרים הונגרים. 1914 פטר אויווארי The Yivo Encyclopedia of Jews in Eastern Europe (באנגלית) לקסיקון של מלחינים, זמרים וזמרים עממיים הונגרים. 1999. אנדראש לנדיייל: "חיילי העט הנפוצים. . . " סקיצות לתולדות העיתונות של סגד. 1999. הלקסיקון ההונגרי הגדול. ISBN 963-05-6611-7 לקסיקון יהודי הונגרי. 1929. פטר אויווארי לקסיקון ספרותי הונגרי חדש. ISBN 963-05-6804-7 פטר אויברי (1869-1929), דף שער בספרייה הלאומית A Belügyminisztérium 1913. évi 9160. sz. rendelete. MNL-OL 30808. mikrofilm 256. kép 3. karton. Névváltoztatási kimutatások 1913. év 24. oldal 7. sor. Születési bejegyzése a tolcsvai izraelita születési akv. 8/1869. akv. folyószáma alatt familysearch.org (Hozzáférés: 2017. június 30.) Halálesete bejegyezve a Bp. VI. ker. állami halotti akv. 108/1931. folyószáma alatt. Scheiber Sándor: A zsidó folklór Ujvári Péter írásaiban (Budapest, 1980)
ג'וני גיטאר

ג'וני גיטאר (באנגלית: Johnny Guitar) הוא סרט מערבון אמריקאי משנת 1954, בבימויו של ניקולאס ריי, עם ג'ואן קרופורד, מרסדס מקיימברידג', סטרלינג היידן בתפקידים הראשיים. השיר "ג'וני גיטאר" זכה להצלחה רבה ותורגם לשפות רבות, כולל עברית. את המוזיקה כתב ויקטור יאנג למילים של פגי לי. המנגינה נשמעת בתחילת הסרט עם הכתובות, ג'ואן קרופורד שרה אותו (בדיבוב) ולבסוף הוא מושמע בביצוע פגי לי. התסריט מבוסס על הרומן "ג'וני גיטאר" של רוי צ'נסלור (1953). ב-2008 נבחר הסרט לשימור בארכיון הסרטים הלאומי של ארצות הברית של ספריית הקונגרס בשל "חשיבות היסטורית, תרבותית ואסתטית". ויינה (ג'ואן קרופורד) היא בעלת מסבאה וקזינו בפאתי עיירת בוקרים באריזונה. היא בריב עם תושבי העיירה בגלל תמיכתה בבניית מסילת רכבת שתעבור במקום. אנשי העיירה ובעיקר אמה סטון (מרסדס מקיימברידג') שונאים אותה גם מפני שהיא מארחת את האקדוחן "דנסינג קיד" (סקוט בריידי) וחבורתו. הקיד היה פעם מאהב של ויינה ואמה. ארבעה אקדוחנים תוקפים כרכרה והורגים את אחיה של אמה. היא מגיעה למסבאה של ומאשימה את "דנסינג קיד" וויינה ברצח אחיה. אל הקלחת הזאת מגיע גבר נושא גיטרה ואומר ששמו "ג'וני גיטאר" (סטרלינג היידן). הוא היה המאהב של ויינה ונטש אותה לפני חמש שנים. רק היא יודעת שהוא היה אקדוחן מקצועי בשם ג'וני לוגן. ברט לונגרגן (ארנסט בורגנין) לא יודע על עברו של ג'וני ומתגרה בו. ג'וני לא נרתע ובקרב אגרופים מכריע אותו על נקלה. אמה מלווה בחוואי מקגייוור (וורד בונד) ובמרשל ויליאמס (פרנק פרגוסון) נותנים לוויינה ואנשיה 24 שעות לפנות את המקום. למחרת נוסעים אמה וג'וני לבנק בעיירה כדי להוציא משם כסף לשלם לעובדים. באותו זמן מתקיפים "דנסינג קיד" וחבורתו את הבנק ושודדים סכום כסף גדול. אמה והתושבים בטוחים שויינה עשתה עסק עם השודדים. הם מארגנים מצוד גדול על חבורתו של "דנסינג קיד". אחד מהחבורה הוא צעיר בשם טרקי (בן קופר) הוא נפצע בדהרה, נוטש אותם ובורח למסבאה של ויינה לבקש עזרה ולהסתתר. האנשים מגלים את סוסו הנטוש מגיעים למסבאה וחוקרים את ויינה אך היא מכחישה כל קשר לכך. לבסוף הם מגלים במסבאה את טרקי ומשכנעים אותו להפליל את ויינה אם רצונו בחיים. טרקי נשבר ומודיע כי ויינה הייתה שותפה בשוד הבנק. התושבים קושרים את ויינה וטרקי ולוקחים אותם לבצע בהם לינץ' בתלייה. אמה מעלה את המסבאה באש. טרקי נתלה אך אף אחד לא רוצה להתנדב לתלות את ויינה. ברגע האחרון מציל אותה ג'וני והם נמלטים למקום המחבוא של חבורת "דנסינג קיד". התושבים צרים על המקום. ברט מחליט להרוג את "דנסינג קיד" ולהתמסר לאנשים אך ג'וני מקדים והורג אותו. לבסוף נשארות שתי הנשים, ויינה ואמה. ויינה שולפת ראשונה והורגת את אמה אך נפצעת קלות בזרועה. ג'וני מחבק אותה לקול שירתה של פגי לי "ג'וני גיטאר". "ג'וני גיטאר", במסד הנתונים הקולנועיים IMDb (באנגלית) "ג'וני גיטאר", באתר נטפליקס "ג'וני גיטאר", באתר AllMovie (באנגלית) "ג'וני גיטאר", באתר Rotten Tomatoes (באנגלית) "ג'וני גיטאר", באתר Metacritic (באנגלית) "ג'וני גיטאר", באתר Hulu סרטים (באנגלית) "ג'וני גיטאר", במסד הנתונים הקולנועיים KinoPoisk (ברוסית) ג'וני גיטאר, באתר TCM קדימון לג'וני גיטאר, באתר יוטיוב פגי לי שרה ג'וני גיטאר, באתר יוטיוב מירי אלוני שרה "ג'וני גיטאר, באתר יוטיוב
המסע לעמק החלומות (סדרת טלוויזיה)

המסע לעמק החלומות (באנגלית: The Land Before Time) היא סדרת אנימציה אמריקאית מזיכיון המסע לעמק החלומות, ששודרה בשנים 2007–2008 למשך שתי עונות ו-26 פרקים באורך 23 דקות, והופצה בידי החברות סרטי יוניברסל ואמבלין אנטרטיינמנט. הסדרה הוקרנה לראשונה בינואר 2007 בקנדה ברשת YTV וב-5 במרץ 2007 בארצות הברית ברשת Cartoon Network הופצה גם ל-DVD. העלילה של הסדרה חלה בין הסרט ה-13 בסדרה, "המסע לעמק החלומות 13: חוכמת החברים", שהופץ בווידאו בנובמבר 2007, ולפני הסרט ה-14 והאחרון, "המסע לעמק החלומות 14: מסע האמיצים", שיצא ב-2016. במרכז העלילה ניצבים חמישה דינוזאורים (ושאר יצורים נכחדים מהמזוזואיקון): האפטוזאורוס ליליפוט, הטריצרטופסית סרה, דאקי הזאורולופוסית, פטרי הפטרנודון, ספייק הסטגוזאורוס, צ'אמפר הטירנוזאורוס ורודי האובירפטורית המבלים בעמק החלומות ונשמרים מאויבים כמו "אדום-טופר" הטירנוזאורוס ו"סקריץ' ותוד" הדיינוניכוסים. קודי ארנס - ליליפוט (אנתוני סקילמן מבצע את השירים) אנדי מקייפי - סרה אריה קורזון - דאקי ג'ף בנט - פטרי רוב פאולסן - ספייק מקס בורקהולדר - צ'ומפר מייגן סטריינג' - רודי פיט ספנוק - אדום-טופר, סקריץ' רוב פאולסן - תוד קנת' מארס - סבא ארך-צוואר מרים פלין - סבתא ארוכת-צוואר ג'ון אינגל - אבא טופס טרס מקנייל - אמא של פטרי, של דאקי ושל ספייק דוריאן הארווד - מר עב-חוטם ג'סיקה ג'י - טריה מייגן סטריינג' - טריסיה סוזן בלאקסלי - קולות נוספים אנדי מקייפי - לידיה/קוריתוזאורוס אריה קורזון - ילדת צראטוגאולוס ג'ף בנט - ברונטוזאורוס/קרובי רודי/סקיפ/מאט/דוק/קוש/צראטוגאולוס בוגר רוב פאולסן - אבא של רודי/ברונטוזאורוס/אצן נסתר/מו/מילו/סטגוזאורוס/גוידו/לאמבאוזאורוס מייגן סטריינג' - פלאוור/מאיזאורה/איגואנודון/קוריתוזאורוס פיט ספנוק - קוש/סארו/אלוזאורוס ניקה פוטרמן - אמא של רודי/אלי אליזבת דיילי - רט/שורטי ג'סיקה וולטר - הזקנה קרי סאמר - טיפי סוזן קרבס - אמא של טיפי קאם קלארק - ברון סוזאן בלו - דארה מייקי קלי - היפ סקוט מנוויל - נוד/אמא דיינוניכוס קווין מייקל ריצ'רדסון - סקוטל דוריאן הארווד - החיה הדוחה הגדולה ג'ס הרנל - סוופר די בראדלי בייקר - אקרוקנתוזאורוס תינוק/קבוצת סרקוסוכוס עונה 1: המערה בעלת הקולות הרבים משבר השיניים המסתורי חגיגת יום הכוכב קניון האבנים המבריקות משחק הריצות הגדול התכנית ארוכת הצוואר האמיצה אחו המים הקופצים ימי המים העולים הבריחה מהמעבר המסתורי הקניון החבוי אגדת סיפורו של הדובר חגיגת המעגל הבהיר המסע הבודד הרפתקאת המים המהירים החסרים הרפתקאת הלילה המפחיד עונה 2 חזרת הדינוזאור הבודד זר מן המסתורין למעלה החברות האסורה הילדה התלת-קרנית המדהימה המבחן ארוך הצוואר הגדול הנזיר של הסלע השחור חזרה לסלע התלוי צעדת מטפסי החול חיפוש אבנים בצבעי השמיים מבעד לעיניים של זנב-קוצים הרפתקאת הביצים הגדולה "המסע לעמק החלומות", במסד הנתונים הקולנועיים IMDb (באנגלית) "המסע לעמק החלומות", באתר AllMovie (באנגלית) "המסע לעמק החלומות", באתר Rotten Tomatoes (באנגלית) "המסע לעמק החלומות", באתר Metacritic (באנגלית) "המסע לעמק החלומות", במסד הנתונים הקולנועיים KinoPoisk (ברוסית)
אימרה אויווארי

אימרה אויווארי (במקור גרוסמן, בהונגרית: Ujvári Imre; סגד, 13 בפברואר 1902 – בודפשט, 25 בפברואר 1962) היה עיתונאי, מבקר יהודי-הונגרי. בנו של הסופר והעיתונאי פטר אויווארי ואחיו של לאסלו אויווארי. אימרה אויווארי נולד במשפחה יהודית כבנם של פטר (פנחס לייב) אויווארי (גרוסמן) ושל ינקה פרנק. בשנת 1919 הצטרף לתנועת הסטודנטים הקומוניסטית. הוא היגר מהונגריה בשנת 1920 עם אביו ואחיו. תחילה התגוררו בטרנסילבניה, אחר כך בבראטיסלבה, בשני המקומות בהם גם אביו מצא עבודה. בין 1924 לבין 1927 התגורר בפריז ובשנת 1927 שב לבודפשט. כתביו פורסמו בכתבי עת ("סקירה חברתית", "חשיבה" וכו') וגם ב"תקופתנו" בטרנסילבניה. הוא הצליח לשרוד את השואה ובשנת 1945 עבד עבור ה"עם חופשי" (Szabad Nép), ה"חירות" (Szabadság) וה"לאום הונגרי" (Magyar Nemzet). מ-1950 עד 1952, הוא היה בעל טור בכתב העת "תיאטרון וקולנוע" וכתב מספר רב של ביקורות קולנוע. משנת 1957 עבד באיגוד העיתונאים. אשתו הייתה ולריה האֶן, איתה התחתן בשנת 1954. לקסיקון חדש של הספרות ההונגרית. עורך ראשי. פטר לאסלו. בודפשט, 1994. לקסיקון ספרותי הונגרי. עורך ראשי. בנדק מרסל. בודפשט, 1965-1963. לקסיקון ביוגרפי הונגרי I-II. עורך ראשי. אגנש קניירש. בודפשט,, 1969-1967. לקסיקון יהודי הונגרי. עורך פטר אויווארי. בודפשט, 1929. "Születési bejegyzése a szegedi polgári születési akv. 328/1902. folyószáma alatt". "Halotti bejegyzése a Budapest XII. kerületi polgári halotti akv. 357/1962. folyószáma alatt".
גריזלדה רקורדס

גריזלדה רקורדס (באנגלית: Griselda Records) הוא קולקטיב היפ הופ אמריקאי וחברת תקליטים עצמאית, שבסיסה בבאפלו, ניו יורק. הלייבל הוקם על ידי הראפר וסטסייד גאן בשנת 2012. אחיו קונוויי דה משין, בן דודו בני דה בוצ'ר והמפיק דארינגר מהווים את הליבה של סגל גריזלדה רקורדס. נכון ל-2021, יצאו שני פרויקטים של הלייבל: המיני-אלבום Don't Get Scared Now משנת 2016 ואלבום הבכורה WWCD משנת 2019. מקור שמה הוא בסוחרת הסמים הקולומביאני גריסלדה בלנקו. בימים הראשונים להקמת הלייבל, עותקים פיזיים של האלבומים שהוציא הופצו במהדורות מוגבלות על ידי הלייבל "דאופ!" שבסיסו בלונדון, ולעיתים קרובות נמכרו תוך דקות ספורות. ב-2017, גריזלדה הוחתמה על הסכם הפצה עם שיידי רקורדס עבור האמנים וסטסייד גאן וקונוויי דה משין. ב-2019, וסטסייד גאן ובני דה בוצ'ר הוחתמו על הסכם ניהול עם רוק ניישן. וסטסייד גאן קונוויי דה משין בני דה בוצ'ר ארמני סיזר בולדי ג'יימס YN בילי מאק-הומי דארינגר אלקמינו ת'ה גאד פאהים אתר האינטרנט הרשמי של גריזלדה רקורדס גריזלדה רקורדס, ברשת החברתית אקס (טוויטר) ""There Hasn't Been a Movement Like This...Since the '90s:" Benny The Butcher Talks Griselda Records, the Making of 'Tana Talk 3' & More [Interview]". Okayplayer (באנגלית אמריקאית). 2019-02-20. נבדק ב-2020-04-16. "Shady X Griselda Ink Deal For Westside Gunn and Conway". Shady Records (באנגלית אמריקאית). נבדק ב-2020-04-16. "Benny the Butcher and Westside Gunn Sign Roc Nation Management Deal". Complex (באנגלית). נבדק ב-2020-04-16. Grant, Shawn (2020-03-16). "Armani Ceasar is the First Female Rapper Signed to Griselda Records". The Source (באנגלית אמריקאית). נבדק ב-2020-04-16. Adams, Biba. "Detroit rapper Boldy James inks deal with Griselda Records". Detroit Metro Times. Grant, Shawn (2020-05-19). "GRISELDA FANS NEED TO CALM THE HELL DOWN: WESTSIDE GUNN IS VERY SMART". HipHopDX (באנגלית אמריקאית). נבדק ב-2020-09-13. James, Andy. "Meet Mach-Hommy, Earl Sweatshirt's New Favorite Rapper". DJBooth (באנגלית). נבדק ב-2020-11-23. "A Guide to Griselda". Complex (באנגלית). נבדק ב-2020-11-23. "Griselda Records Drops Shady Records Debut 'WWCD'". HipHopDX. 2019-11-28. נבדק ב-2020-04-20. Strauss, Matthew (1 ביולי 2020). "וסטסייד גאן Details New Album Flygod Is an Awesome God II". Pitchfork. נבדק ב-3 ביולי 2020. {{cite web}}: (עזרה) https://pitchfork.com/reviews/albums/conway-the-machine-from-king-to-a-god/ Feature.fm. "The Versace Tape by בולדי ג'יימס". smartlink (באנגלית). נבדק ב-2020-11-23. Ivey, Justin. "Griselda Records Drops 'Don't Get Scared Now' With Conway, וסטסייד גאן and More - XXL". XXL Mag (באנגלית). נבדק ב-2020-04-16. "PATTA X CONWAY & THE ALCHEMIST - LULU – Patta". www.patta.nl. נבדק ב-2020-11-23. Feature.fm. "LULU by קונוויי דה משין and The Alchemist". smartlink (באנגלית). נבדק ב-2020-11-23. Lisa Respers France. "BET Awards 2020: See who won a BET Award". CNN. נבדק ב-2020-07-29.